U-I-77/14
Natisni
Opravilna št.:
U-I-77/14
Datum odločitve:
20. 6. 2014
ECLI:
ECLI:SI:USRS:2014:U.I.77.14
Akt:
Odlok o razpisu zakonodajnega referenduma o Zakonu o spremembah in dopolnitvah Zakona o varstvu dokumentarnega in arhivskega gradiva ter arhivih (Uradni list RS, št. 23/14) (OdZVDAGA-A1)
Izrek:
Pobuda za začetek postopka za oceno ustavnosti Odloka o razpisu zakonodajnega referenduma o Zakonu o spremembah in dopolnitvah Zakona o varstvu dokumentarnega in arhivskega gradiva ter arhivih (Uradni list RS, št. 23/14) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Margarita Maria Dolinar, Ljubljana
Datum vloge:
8. 4. 2014
Vrsta odločitve:
sklep
Vrsta rešitve:
zavrženje
Dokument:
US30438
Dokument v PDF obliki:
U-I-77-14.pdf
136 KB
Prenesite datoteko
U-I-77/14-4
20. 6. 2014
SKLEP
Ustavno sodišče je v postopku za preizkus pobude Margarite Marie Dolinar, Ljubljana, na seji 20. junija 2014
sklenilo:
Pobuda za začetek postopka za oceno ustavnosti Odloka o razpisu zakonodajnega referenduma o Zakonu o spremembah in dopolnitvah Zakona o varstvu dokumentarnega in arhivskega gradiva ter arhivih (Uradni list RS, št. 23/14) se zavrže.
OBRAZLOŽITEV
1. Pobudnica izpodbija Odlok o razpisu zakonodajnega referenduma o Zakonu o spremembah in dopolnitvah Zakona o arhivskem in dokumentarnem gradivu ter arhivih (OdZVDAGA-A1). Smiselno zatrjuje, da je v neskladju s 148. členom Ustave, saj določitev 4. 5. 2014 za dan glasovanja pomeni dodatnih več kot 2 milijona EUR javnofinančnih stroškov v primerjavi s stroški, ki bi nastali, če bi glasovanje na referendumu potekalo istočasno z volitvami poslancev v Evropski parlament.
2. Ustavno sodišče je z odločbo št. U-I-76/14 z dne 17. 4. 2014 (Uradni list RS, št. 28/14) izpodbijani odlok odpravilo. Če je med postopkom pred Ustavnim sodiščem predpis prenehal veljati, Ustavno sodišče na podlagi drugega odstavka 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) odloči o njegovi ustavnosti le v primeru, če pobudnik izkaže, da niso bile odpravljene posledice njegove protiustavnosti. Ker do takih posledic v obravnavanem primeru ni moglo priti, je Ustavno sodišče pobudo zaradi neizkazanosti pravovarstvene potrebe zavrglo.
3. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik